ചങ്ങനാശേരി ബൈപ്പാസില് ബൈക്കുകള് തമ്മില് കൂട്ടിയിടിച്ച് മൂന്നു മരണം കോട്ടയം ചങ്ങനാശേരി ബൈപ്പാസില് ബൈക്കുകള് തമ്മില് കൂട്ടിയിടിച്ച് മൂന്ന് പേര് മരിച്ചു. പുഴവാത് സ്വദേശികളായ സേതുനാഥ്, മുരുകന് ആചാരി, പുതുപ്പള്ളി സ്വദേശി ശരത് എന്നിവരാണ് മരിച്ചത്. പാലാത്ര ഭാഗത്തേയ്ക്ക് ബൈക്കില് വരികയായിരുന്ന സേതുനാഥിന്റെയും മുരുകന് ആചാരിയുടെയും ബൈക്കില് അമിത വേഗതയില് എത്തിയ ഡ്യൂക്ക് ബൈക്ക് ഇടിച്ചാണ് അപകടം ഉണ്ടായത് എന്നാണ് ദൃക്സാക്ഷികള് പറയുന്നത്.ഇടിയുടെ ആഘാതത്തില് ബൈക്കില് നിന്നും തെറിച്ചു വീണ മൂവരുടേയും തലയ്ക്ക് ഗുരുതരമായി പരിക്കേറ്റു. ഓടിക്കൂടിയ നാട്ടുകാര് ചേര്ന്ന് ആശുപത്രിയില് പ്രവേശിപ്പിച്ചെങ്കിലും ജീവന് രക്ഷിക്കാനായില്ല.